[{"text_idx": "#000002", "text": "Pwy ydym ni Ystafell Newyddion Hygyrchedd"}, {"text_idx": "#000009", "text": "Cydraddoldeb ac Amrywiaeth Pride Cymru"}, {"text_idx": "#000014", "text": "Rydym yn creu gweithle lle mae pobl yn cael eu cefnogi i fod yr hyn ydynt mewn gwirionedd, ac mae ein hesiamplau ro\u0302l LHD yn allweddol wrth wneud hyn. Po fwyaf diogel y bydd staff yn teimlo o ran bod yn hwy eu hunain, po fwyaf cyfforddus maent yn teimlo wrth siarad yn agored am eu bywydau/teuluoedd, gan wybod eu bod yn cael eu gwerthfawrogi fel rhan o #TimDeCymru, gorau oll i ni i gyd o ran cyflawni ein potensial fel boddau dynol"}, {"text_idx": "#000015", "text": "Shwmae. Lloyd dw i a dw i wedi gweithio gyda Gwasanaeth Ta\u0302n ac Achub De Cymru ers ychydig dros ddeuddeg o flynyddoedd."}, {"text_idx": "#000016", "text": "Rwy\u2019n gweithio fel Rheolwr Crew yn yr Adran rheoli argyfwng ar y Cyd. Fy ro\u0302l gyfredol yw Rheolwr Gwylfa gyda\u2019r Ti\u0302m Systemau, fodd bynnag, rwyf hefyd yn cefnogi\u2019r Ystafell Argyfwng o fewn yr Adran Rheoli Ta\u0302n. Mae ti\u0302m Systemau\u2019n rheoli ac yn gweinyddu\u2019r system Gorchymyn a Rheoli y mae\u2019r Ystafell Rheoli Ta\u0302n yn ei defnyddio i gofnodi galwadau brys a rheoli digwyddiadau. Rydym yn sicrhau bod gwybodaeth am risg yn gywir ac yn gyfoes a\u2019i bod yn cael ei hanfon at ein criwiau, yn ogystal a\u0302 chyflenwi i\u2019r Ystafell Reoli."}, {"text_idx": "#000018", "text": "Rwyf hefyd yn aelod o adran LGBT Undeb y Friga\u0302d Da\u0302n. Mae hyn wedi bod yn gymorth amhrisiadwy i mi gydol fy Ngyrfa. Rwyf wedi mynychu Ysgolion Cenedlaethol ledled y DU lle mae diffoddwyr ta\u0302n ac aelodau FBU Rheoli Ta\u0302n yn cyfarfod i ddysgu am faterion LHDT+ yn y DU ac mewn gwledydd tramor. Rwyf hefyd wedi mynychu amryw o ddigwyddiadau Pride ledled y wlad yn cynrychioli GTADC a\u2019r UBT"}, {"text_idx": "#000019", "text": "George yw fy enw i, ac rwy\u2019n Ymladdwr Ta\u0302n gyda gorsaf da\u0302n Penarth. Rydw i wedi bod yn Ymladdwr Ta\u0302n yn GTADC ers tua 2013, ond wnes i ddim dechrau fy ngyrfa yn y friga\u0302d hon. Ymunais a\u0302 Gwasanaeth Ta\u0302n ac Achub Canolbarth a Gorllewin Cymru yn 2000 ac o ganlyniad i symudiad tai ac amgylchiadau personol, penderfynais ei bod yn bryd i mi weithio\u2019n nes adref a chael cydbwysedd gwell rhwng fy mywyd personol a bywyd gwaith \u2013 yn y bo\u0302n, llai o gymudo..... Mae fy mhenderfyniad i drosglwyddo i Wasanaeth Ta\u0302n ac Achub De Cymru (GTADC) yn un nad wyf erioed wedi edifarhau yn ei gylch."}, {"text_idx": "#000021", "text": "Mae bod yn Ymladdwr Ta\u0302n yn gofyn eich bod chi\u2019n ddeinamig, yn gallu cydymdeimlo, yn ddewr, yn ofalgar, yn gryf, yn gorfforol ffit, yn emosiynol ac yn chwaraewr ti\u0302m. Mae bod yn BOB UN o\u2019r pethau hyn yn cymryd amser ac ni all neb gyflawni hyn oll ar unwaith. Mae\u2019n rhaid dysgu rhai ohonynt tra bod rhinweddau eraill yn naturiol. Fodd bynnag mae\u2019n bwysig i\u2019r holl Ddiffoddwyr Ta\u0302n sydd eisiau cyflawni eu swyddi gorau y gallant fod yn agored i ddysgu sgiliau newydd a chyffrous, gan gynnwys y rhestr o emosiynau a nodwyd uchod. Pan ymunais a\u0302\u2019r gwasanaeth, roeddwn i\u2019n gryf ac yn heini a gan fod gan fy mod i wedi gweithio gyda cheffylau yn y gorffennol, roedd rhaid i mi ddysgu\u2019r holl bethau ychwanegol hyn yn gyflym. Mae gan bawb gryfderau a gwendidau penodol. Y gyfrinach yw adnabod y sawl y mae angen gweithio arnynt ond yn bennaf oll, rhaid i chi gredu ynoch eich hun er mwyn cyflawni. Pan fyddwch yn cael eich gwylfa gyntaf, byddwch yn dysgu bod gan bob un ran i\u2019w chwarae a bod pawb yn cyfrannu at gynnal y peiriant yn effeithlon \u2013 byddwch chi\u2019n dysgu\u2019n fuan pa ran rydych chi\u2019n ei chwarae, beth rydych chi\u2019n ei wneud yn dda a beth sydd angen i chi ei wella!"}, {"text_idx": "#000022", "text": "Os ydych chi\u2019n chwilio am swydd a fydd yn gwneud i chi deimlo\u2019n gyffrous, yn falch, yn ofnus ar adegau ac yn fywiog, lle byddwch chi\u2019n cael eich cynnwys a\u2019ch gwerthfawrogi ac yn chwaraewr ti\u0302m, gallwch roi\u2019r gorau i chwilio. Dyma hi. Faint o swyddi ydych chi\u2019n gwybod amdanynt sy\u2019n cynnig i chi gyfle i ddiffodd ta\u0302n, torri ceir, cyfrannu at ddiogelwch cymunedol, achub o ddw\u0302r, trin cychod, achub a\u0302 rhaff a llawer mwy yn ogystal a\u0302 llwybr gyrfa ar ben hyn oll."}]